V. Nixapuxku wanit nawan nak pumapakgsin, limapakgsin maxki xatakpulhkat, chu niliya nawan xmakgamakgtayana lanka mapakgsina, nachu nixapuxku wanit nawan tilakgaya akgtum pumapakgsin xala ixmakni lipulatamatni usu pumakgtayan xalaxmakni pulatamatni xalipulatamatni, tlan nawan pala namakgxtakga ixlitayat 90 chichini xlakata akxni nala talhkatayan.
Niliya nawán xmakgtayana lanka ixpulakkaxlan talakapun xatilanka pulataman, nimatanksanatapakgsit, ni ixmakgamakgtayana pumakgatanksan xalitalhkatayat ixtatlewekglhat putsana xalipulatamatni, xapuxku satakayawaná usu stakayawana xalitalhkatayat nak liwakg pustakayawan, xalakatunu usu xapulakatunu xapukgantaxtun lilakxtumtalhkayawan, xmakgamakgtayana makgantaxtunina, xapuxku makgantaxtunina, chu tachixkuwit nemá makgya nak pumakgantaxtunina xpukgantaxtun lilakxtumtalhkayawan, tlan tapakgtanu nak putalhkatayan tinatamakgxtakga ixlitayatkan xli'akgtutu kata xlakata akxni nachán talhkayawan.|Xanapuxkun xakatunu pulataman chu xapuxku ixkilhpulakni lipulatamatni nila tatalhkatayá nak ixpulatamankan ana' nitamapakgsinan akxni taliyana ixtamamakkin tachixkuwit , maski katamakgxtakgli ixtamamakkikan.|Xmakgamakgtayananín xapuxku mapakgsiná xalak pulakatunu pulataman chu xapuxku ixkilhpulakni lipulatamatni, matanksananintapakgsit, chu makgatansananín lpulatamatni usu xapulakatunu pulatamatni, nachuná napuxkun xala xputapakgsin laktsu pulataman, chu akpulananin xalakkaxtlawananín pulataman-lakpulhkawalinanin ja'é nak ixkilhpulakni pulatamatnin nila natalhkataya nak pulakatunu pulataman ni tatapakgsi, pala nitamakgxtakga xtamamakkikan xatatipuxamakaw chichini akxni nala litalhkayaw.